กระทู้ถามที่ ๐๖๓ ร.

สภาผู้แทนราษฎร

๓ สิงหาคม ๒๕๖๖
เรื่อง กรณีเจ้าหน้าที่กองพันสัตว์ต่างจังหวัดเชียงใหม่ ขัดขวาง ปิดกั้นการใช้พื้นที่เพื่อพบปะประชาชน
กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามรัฐมนตรีว่าการกระทรวงกลาโหม ดังต่อไปนี้

สืบเนื่องจากในวันที่ ๒๓ กรกฎาคม ๒๕๖๖ ข้าพเจ้าได้มีการประชาสัมพันธ์นัดหมายประชาชนเพื่อรับฟังปัญหาความเดือดร้อนของประชาชน ในเวลา ๑๗.๐๐ นาฬิกา ณ บริเวณลานเนินนุ่ม ซึ่งเป็นพื้นที่สาธารณะในความรับผิดชอบของการสัตว์และเกษตรกรรมที่ ๓ กองพันธ์สัตว์ต่าง อำเภอแม่ริม จังหวัดเชียงใหม่ และอยู่ในพื้นที่เขตเลือกตั้งของข้าพเจ้า

ทว่าเมื่อถึงเวลานัดหมาย ได้มีเจ้าหน้าที่ทหารทั้งในและนอกเครื่องแบบปิดกั้นทางเข้า - ออกบริเวณลานเนินนุ่ม ส่งปิดร้านค้า ไล่ประชาชนที่เข้ามาใช้พื้นที่แห่งนี้เป็นที่พักผ่อนหย่อนใจตามปกติให้ออกนอกพื้นที่ และยังมีคำสั่งปิดกั้นพื้นที่บริเวณใกล้เคียงตั้งแต่นถนนบริเวณทางเข้าหวยตึงเฒ่าจนถึงทางเข้าบริเวณดังกล่าว โดยคำสั่งปิดสถานที่ดังกล่าวไม่มีการแจ้งล่วงหน้า ข้าพเจ้าได้สอบถามเหตุผลของการปิดสถานที่ในขณะนั้น ทางเจ้าหน้าที่ทั้งในและนอกเครื่องแบบกลับมีท่าทีb่ายเบียงและเดินหนี จนในท้ายที่สุด เจ้าหน้าที่ทั้งในและนอกเครื่องแบบพูดไม่ตรงกัน คนหนึ่งอ้างว่าเป็นประเด็นทางการเมือง มีความกังวลว่าการนัดหมายดังกล่าวจะเกี่ยวข้องกับการจัดกิจกรรมทางการเมือง เจ้านายไม่สบายใจ และอีกคนอ้างว่าปิดปรับปรุง พื้นที่เนื่องจากมีน้ำท่วมขังสนามหญ้าบริเวณทางเข้าจึงกังวลว่าอาจทำให้เกิดโรคติดต่อกับประชาชน ซึ่งการอ้างของเจ้าหน้าที่ดังกล่าวนี้ไม่มีความสอดคล้องกัน

ทั้งนี้ ข้าพเจ้ายืนยันว่า การนัดหมายเพื่อพบปะกับประชาชนเป็นหน้าที่ทั่วไปของสมาชิกสภาผู้แทนราษฎร โดยเฉพาะสมาชิกสภาผู้แทนราษฎรแบบแบ่งเขต ไม่ใช่กิจกรรมทางการเมืองและหากเจ้าหน้าที่กังวลว่าจะเป็นการจัดกิจกรรมทางการเมืองก็สามารถทำได้จำเป็นโดยไม่ต้องเป็นการใช้อำนาจรามารังแกประชาชนและชัดขาดจากการทำหน้าที่ของผู้แทนราษฎรเช่นนี้จึงขอเรียนถามว่า

๑. เหตุใดจึงมีคำสั่งปิดสถานที่โดยไม่มีการแจ้งล่วงหน้า คำสั่งปิดและตั้งด่านบนถนนบริเวณทางเข้า - ออก พื้นที่ดังกล่าว มีเจตนากำไรขัดขวางปฏิบัติงานของสมาชิกสภาผู้แทนราษฎรซึ่งไม่ใช่การจัดกิจกรรมทางการเมืองหรือไม่ และระบายการแสดงใช้พื้นที่ดังกล่าวนี้เป็นอย่างไร

สมาชิกสภาผู้แทนราษฎรสามารถใช้สถานที่ที่เปิดเป็นสาธารณะนี้เพื่อพบปะประชาชนได้หรือไม่
ขอให้ชี้แจงโดยละเอียด

๒. ความเสียหายที่เกิดขึ้นจากการสูญเสียรายได้ของผู้ประกอบการร้านค้า จะมีการ
รับผิดชอบอย่างไร และประชาชนที่ได้รับความเดือดร้อนจะสามารถติดต่อขอรับการเยียวยาได้อย่างไร
ขอให้ตอบในราชกิจจานุเบกษา

ขอแสดงความนับถืออย่างยิ่ง

พุธิตา ชัยอนันต์
สมาชิกสภาผู้แทนราษฎร พรรคก้าวไกล
จังหวัดเชียงใหม่

คำตอบกระทู้ถามที่ ๐๖๓ ร.

ของ นางสาวพุธิตา ชัยอนันต์ สมาชิกสภาผู้แทนราษฎร พรรคก้าวไกล จังหวัดเชียงใหม่ เรื่อง กรณีเจ้าหน้าที่กองพ้นสัตว์ต่างจังหวัดเชียงใหม่ ขัดขวาง ปิดกั้นการใช้พื้นที่เพื่อพบปะประชาชน

ข้าพเจ้า นายสุทธิน คลังแสง รัฐมนตรีว่าการกระทรวงกลาโหม ขอตอบกระทู้ถามของ
ท่านสมาชิกผู้มีเกียรติ ดังนี้

คำถามข้อที่ ๑
เหตุใดจึงมีคำสั่งปิดสถานที่โดยไม่มีการแจ้งล่วงหน้า คำสั่งปิดและตั้งด่านบนถนนบริเวณทางเข้า - ออกพื้นที่ดังกล่าว มีเจตนา เพื่อขัดขวางการปฏิบัติงานของสมาชิกสภาผู้แทนราษฎรซึ่งไม่ใช่การจัดกิจกรรมทางการเมืองหรือไม่ และระเบียบการใช้พื้นที่ดังกล่าวนั้นเป็นอย่างไร
สมาชิกสภาผู้แทนราษฎรสามารถใช้สถานที่ที่เปิดเป็นสาธารณะนี้เพื่อพบปะประชาชนได้หรือไม่
ขอให้ชี้แจงโดยละเอียด

คำตอบข้อที่ ๑
โครงการแหล่งท่องเที่ยวในเขตทหาร (ลานเนินนุ่ม) เป็นสถานที่ราชการที่มีวัตถุประสงค์ในการใช้เป็นสถานที่สำหรับการพักผ่อนหย่อนใจให้แก่กำลังพลและประชาชนทั่วไป ในกรณีที่ต้องการจัดกิจกรรม จะต้องทำเรื่องขออนุญาตใช้พื้นที่ในการจัดกิจกรรมทุกครั้ง ล่วงหน้าอย่างน้อย ๒ สัปดาห์ ตามระเบียบของโครงการ แต่อย่างไรก็ตาม กิจกรรมจะต้องไม่รบกวนประชาชนที่ใช้สถานที่ของโครงการในการพักผ่อน รวมทั้งโครงการจะได้จัดเจ้าหน้าที่อำนวยความสะดวกและความปลอดภัยให้เป็นไปด้วยความเรียบร้อย สำหรับกรณีการปิดสถานที่และการตั้งด่านนั้น เนื่องจากในช่วงนั้นได้มีฝนตกหนัก มีน้ำท่วมขัง การจึงจำทำการปิดพื้นที่เพื่อนำเครื่องจักรเข้าดำเนินการระบายน้ำอย่างเร่งด่วน รวมทั้งโครงการฯ ได้จัดเจ้าหน้าที่จรารย์สำหรับอำนวยความสะดวกให้กับประชาชนที่ใช้เส้นทางสัญจรไปมาในพื้นที่ โดยไม่มีการตั้งด่านหรืออุปกรณ์ตั้งด่านประกอบแต่อย่างใด

คำถามข้อที่ ๒
ความเสียหายที่เกิดขึ้นจากการสูญเสียรายได้ของผู้ประกอบการร้านค้าจะมีการรับผิดชอบอย่างไร และประชาชนที่ได้รับความเดือดร้อนจะสามารถติดต่อขอรับการเยียวยาได้อย่างไร

คำตอบข้อที่ ๒
โครงการแหล่งท่องเที่ยวในเขตทหาร (ลานเนินนุ่ม) มีร้านค้าสวัสดิการของหน่วย จำนวน ๔ ร้าน ซึ่งมีครอบครัวกำลังพลเป็นผู้ประกอบการ โดยในวันดังกล่าวผู้ประกอบการได้รับความเสียหายจากการสูญเสียรายได้ว่าเต็กไม่ได้เรียกร้องค่าเสียหายแต่อย่างใด อีกทั้งยังได้อธิบายว่าไม่อยากให้เกิดเหตุการณ์เช่นนี้ขึ้นอีก